Kwanini hayati Abeid Aman Karume alipiga marufuku ndondi visiwani Zanzibar?\nJe ni kwanini? mchezo huu haurusiwi kuchezwa katika visiwa hivyo vya Marashi ya karafuu.

Jibu la Swali  hili ni la kihistoria, katazo la kutopigana kwa vijana wa kizanzibar lilitolewa na Rais wa kwanza wa Zanzibar, Hayati Abeid Aman Karume, baada ya  visiwa hivyo kujitawala baada ya mapinduzi wa mwaka 1964.

Abeid Aman Karume, ndie aliyetoa kauli ya kukataza kuchezwa ngumi baada ya kualikwa kwenye pambano la masumbwi ambalo liliandaliwa na raia mmoja wa Ghana.

Alipofika katika eneo hilo ndipo mzee  Karume alipotoa kauli ya marufuku kuchezwa masumbwi.

"Alipofika pale aliangalia na kuuliza kwanini wanataka kupigana. Alipoambiwa ni mchezo wa ndondi akasema mwisho leo, kwa vijana wa Kizanzibar - 'kupigana masumbwi ni kufanywa kama watumwa'" anaeleza waziri wa vijana, utamaduni, sanaa na michezo visiwani Zanzibar, Balozi Ally Abeid Karume, ambae pia ni mtoto wa Marehemu Karume.

Balozi Ally Karume, anaeleza zaidi kuwa hayati Karume alifikia uamuzi pia kwa kuzingatia historia ya namna Visiwa vya  Zanzibar vilivyopata Uhuru wake kwa mapinduzi, hivyo kuhusisha kupigana huko kuwa sawa na kuendelea kuwa chini ya wakoloni.

"Katika sera ya michezo mzee Karume alisema tufanye michezo ambayo ni mizuri na yenye maadili, michezo yoyote yenye madhara na sisi na madhara yanayoonekana na yasiyooneka, michezo hiyo tusiicheze  na tuipige marufuku".

Maamuzi haya ya miaka mingi ni sukari chungu kwa mabondia wengi walioko Visiwani Zanzibar, mabondia  wanaruhusiwa kufanya mazoezi tu lakini kupigana ni aidha wapigane Tanzania bara au nje ya nchi.

Hasani Bandani ni bondia ambae amepigana mapambano manne nje ya  Zanzibar, lakini anaishi na kufanya mazoezi yake katika  katika eneo la Welezo Tai Boxing bandani Visiwani.

Bayern yamsajili Coutinho kwa mkopo kutoka Barca

Anasema, "Kitu kinachoturejesha nyuma hapa kwetu ni kutocheza ili hali tunafanya mazoezi kila siku na hatuwezi kupigana mpaka tutoke nje ''.

Katika eneo anakofanyia mazoezi Hassani Bandani, kuna zaidi ya mabondia kumi wa uzani tofauti wanaofanya mazoezi ya Karate,...\n\ntl;dr:
Mchezo wa Masubwi (ndondi) ni moja kati ya michezo mikubwa na yenye umaarufu mkubwa dunia kote, lakini mchezo huu ni marufuku kuchezwa  katika visiwani Zanzibar.